b'\n_START_ARTICLE_\nBeni Hasan\n_START_SECTION_\nPokopali\xc5\xa1\xc4\x8de\n_START_PARAGRAPH_\nPokrajinski guvernerji (nomarhi) v Srednjem kraljestvu so se v Beni Hasanu in drugod   pokopavali v okra\xc5\xa1enih kamnitih grobnicah na svojih lokalnih pokopali\xc5\xa1\xc4\x8dih, ki so bila v rabi in kot je bilo v navadi \xc5\xbee v prvem vmesnem obdobju Egipta. Nekaj podatkov ka\xc5\xbee, da je bila v Dvanajsti dinastiji dr\xc5\xbeavna uprava reorganizirana. V prvem vmesnem obdobju in delu Srednjega kraljestva so bili polo\xc5\xbeaji nomarhov, od katerih so bili nekateri samo nadzorniki/upravniki dolo\xc4\x8denih ozemelj, dedni. Pokrajinska elita zato ni bila odvisna od vladarja, da bi potrdil njihovo oblast,  kot v Starem kraljestvu. V Dvanajsti dinastiji se je za\xc4\x8dela mo\xc4\x8d nomarhov kr\xc4\x8diti, ker jih je spet imenoval ali vsaj potrjeval faraon._NEWLINE_Na pokopali\xc5\xa1\xc4\x8du je 39 grobnic  nomarhov 16. Noma oriks Gornjega Egipta iz obdobja od okoli 21. do 19. stoletja pr. n. \xc5\xa1t. Nomarhi so vladali iz Hebenuja. Pokopali\xc5\xa1\xc4\x8de je razdeljeno na gornji in spodnji del. Kje je bil kdo pokopan, je bilo odvisno od dru\xc5\xbebenega polo\xc5\xbeaja pokojnega. Najbogatej\xc5\xa1i so bili pokopani pod vrhom klifa. _NEWLINE_Na spodnjem pokopali\xc5\xa1\xc4\x8du je  888 ja\xc5\xa1kastih grobnic iz Srednjega kraljestva, ki jih je izkopal John Garstang. Ve\xc4\x8dina grobnic ima podobno zasnovo z majhno komoro ali vdolbino ob vzno\xc5\xbeju ja\xc5\xa1ka, obrnjeno proti jugu, v katero se je postavila krsta in grobni pridatki._NEWLINE_Na gornjem pokopali\xc5\xa1\xc4\x8du so se pokopavali \xc4\x8dlani politi\xc4\x8dne elite, predvsem nomarhi in visoki uradniki. Bogato okra\xc5\xa1ene grobnice so vklesane v apnen\xc4\x8daste pe\xc4\x8dine. Razporejene so v vrsto v smeri sever-jug. Zaradi naravnega preloma v steni je 39 grobnic razdeljenih v dve skupini. Grobnice imajo zunanje dvori\xc5\xa1\xc4\x8de in v steno vklesano stebri\xc5\xa1\xc4\x8dno sobo, ki se v\xc4\x8dasih omenja kot kapela, iz katere vodi ja\xc5\xa1ek v pogrebno komoro._NEWLINE_V nekaterih ve\xc4\x8djih grobnicah so biografski napisi in poslikave s prizori iz vsakdanjega \xc5\xbeivljenja in vojskovanja. Poslikave so zelo kakovostne. Del prizorov je v zelo slabem stanju. V 19. stoletju so izdelali ve\xc4\x8d njihovih kopij.'